в член 10, параграф 2, буква б) и параграф 3 от Регламент (ЕО) No 1235/2008 се предвижда, че не може да бъде признат надзорен или контролен орган за продукт, който е с произход от трета държава, включена в списъка от приложение III към посочения регламент, и който спада към продуктова категория, за която съответната трета държава е призната.
 (12)
 Тъй като Австралия е призната трета държава в съответствие с член 33, параграф 2 от Регламент (ЕО) No 834/2007 и е включена в списъка за продуктова категория F от приложение III към Регламент (ЕО) No 1235/2008, се оказва, че посочените разпоредби не са били адекватно спазвани в миналото по отношение на признаването на „Australian Certified Organic“, включено в списъка от приложение IV към Регламент (ЕО) No 1235/2008 за продуктите с произход от Австралия, които спадат към продуктова категория F. Поради това признаването следва да се оттегли.
 (13)
 „AsureQuality Limited“ уведоми Комисията, че е прекратило дейността си по сертифициране във всички трети държави, за които е признато, и вече не следва да бъде включено в списъка от приложение IV към Регламент (ЕО) No 1235/2008.
 (14)
 Комисията получи и разгледа заявление от „Bio.inspecta AG“ за изменение на неговите спецификации. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовите категории А и D да обхване също Кот д'Ивоар.
 (15)
 Комисията получи и разгледа заявление от дружество „CCPB Srl“ за изменение на неговите спецификации. При проверка на получената информация се стигна до заключението, че е обосновано обхватът на признаването му за продуктовата категория D да бъде разширен, така че да обхване и вино.
 (16)
 Комисията получи и разгледа искане от „Certisys“ за изменение на неговите спецификации. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовите категории А и D да обхване също Бурунди, Камерун, Руанда, Танзания и Уганда.
 (17)
 Освен това Комисията получи информация от „Certisys“, че дружеството е преустановило дейността си по сертифициране във Виетнам и не следва повече да бъде включено в списъка за тази държава от приложение IV към Регламент (ЕО) No 1235/2008.
 (18)
 Комисията получи и разгледа искане от „Control Union Certifications“ за изменение на неговите спецификации. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовите категории B, C, D, E и F да обхване също Бангладеш, за продуктовите категории А и D — Кабо Верде, а за продуктовите категории A, С и D — Малдивските острови.
 (19)
 Комисията получи и разгледа искане от „Ecocert SA“ за изменение на неговите спецификации. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовата категория А да обхване Лихтенщайн, за продуктовите категории А и D — Албания, Бахамските острови, Беларус, Френска Полинезия, Гамбия, Йордания, Лесото, Черна гора,